text: Ringriderfest med ro og masser af glade mennesker i nattelivet
  08 juli 2018 kl. 04.50
  Trods sommerferie, ringriderfest og mange mennesker i nattelivet, så melder politiet om en meget rolig nat til søndag.
  Meldingen fra nattens vagtchefer i de to lokale politikredse tidligt søndag morgen er meget enslydende. Trods mange sommerfester, de sidste studenterfejringer og ringriderfest, så har stort set alle de mange glade mennesker opført sig ordentligt i nattelivet.
  - Vi har lige gjort status efter natholdets indsats - og trods rigtig mange mennesker bl.a. til ringriderfesten i Sønderborg, så har vi ikke haft større uro eller ballade. Folk har festet og moret sig på en god måde, siger vagtchef Allan Dalager hos Syd- og Sønderjyllands Politi, til TV SYD.
  Sydøstjyllands Politi melder også om, at mange har begyndt ferien med en festlig tur i byen.
  - Der har været nok se at se til for vores patruljer i nattelivet - men det har alt sammen været i småtingsafdelingen, siger vagtchef Jøn Bystrup, Sydøstjyllands Politi, til TV SYD søndag morgen ved 06-tiden.
  Rasmus Juhl fra &quot;Rigtige mænd&quot; vinder den gyldne ring https://t.co/3wOxBnjyp8
  
  